36ste boek, 9de oordenkingsbundel verskyn deur Johann P. Boshoff | Bydraes | Woes - Kreatiewe platform vir Afrikaans
Titel: 36ste boek, 9de oordenkingsbundel verskyn
Johann P. Boshoff Premium+ Lid
Aantal woorde: 182
Datum gepubliseer: 04 Aug 2013
Johann P. Boshoff, multigenreskrywer, se 36ste boek het pas verskyn. Dit heet Oral is my God en is sy negende Christelike oordenkingsbundel.
Boshoff sê dat hy steeds met elke boek se verskyning ŉ emosionele opwelling beleef. Hy is veral in sy noppies met hierdie boek. “Ek was oudergewoonte net die neerskrywer van dit wat my ingegee is. Daar is per slot van rekening met so ŉ boek slegs een Outeur, en dit is Hy wat die boek ingee.”
Oral is my God is volgens die lokteks op die agterblad ŉ “troosboek”. Die boek gebruik Psalm 139 as uitgangsteks. Dit gaan oor God se “aktiewe teenwoordigheid” te alle tye en in alle omstandighede, wat dan vir die gelowige baie vertroostend is.
Dr. Ralph Barnard, teoloog-skrywer en die boek se resensent, het sy eerste indrukke in ŉ persoonlike nota aan Boshoff soos volg gegee: “Oral is my God is beslis een van jou beste meditasies, indien nie dié beste nie. Dit is meesleurend!”
Die formele bekendstelling van die boek vind op 6 September in die Asbos-teater plaas as deel van Boshoff se vertoning, My pad.
* Rig navrae aan die skrywer.
Bekendstelling van ORAL IS MY GOD
E-pos Johann P. Boshoff
Lees ander artikels deur Johann P. Boshoff
Genade Godsdiens Kerk Inspirerend Spiritueel
335 Nie-lede aanlyn